**Merknader til forskrift 18. Desember 2008 nr.1436 om manntal for fiskarar og**

**fangstmenn.**

**Merknadane fastsett 21.09.09 - seinare endra etter endringar i forskrifta.**

**Til § 2 a)**

Her er fastsett ”Det særlege verkeområde” som reglane om inntekt i verksemd utanom

fiske i §§ 3 nr.5, 4 og 5 nr.5 viser til.

**Til § 3 nr. 2:**

Med busett i Noreg er meint at vedkomande som hovudregel må stå i folkeregisteret

i norsk kommune og betale skatt av inntekt til denne. Registrering i fiskarmanntalet skal

som hovudregel skje i kommunen der vedkomande er busett.

Utanlandske fiskarar og mannskap på norske fiskefartøy som ikkje er busett i Noreg kan

ikkje takast opp i manntalet. Norsk statsborgarskap krevst ikkje.

Norske statsborgarar (busett i Noreg) som arbeider på utanlandsregistrert fiskefartøy,

kan takast opp i manntalet dersom inntekta av fiske med norskregistrert fartøy utgjer

minst 50% av samla fiskeriinntekt for vedkomande.

Inntekt både frå norsk og utanlandsk fartøy må kunne dokumenterast.

**Til § 3 nr.3:**

Landmenn og egnarar som høyrer til mannskapet/lottlaget på eit og same fartøy kan

takast opp i manntalet sjølv om dei ikkje arbeider om bord så mykje som det elles

krevst.

Unntak frå kravet om at fisket skal skje frå norskregistrert fiskefartøy skal godkjennast

av Fiskeridirektoratet.

**Til § 3.nr.4:**

Inntekt av taretråling og/eller hausting av marine ressursar, sjå merknad til § 3.5.

**Til § 3.nr 5:**

Sjølv om studiar og skulegang ikkje er inntektsgjevande skal det reknast som full

verksemd utanom fiske. Utdanning innan fiskerifag og anna utdanning retta mot arbeid

om bord i fiskefartøy er likevel i seg sjølv ikkje til hinder for opptak i fiskarmanntalet.

Personar som er under slik utdanning kan, om vilkåra elles er oppfylt, takast opp på

blad A eller B.

For nærare presisering, sjå instruks av 29.05.13 frå Det Kongelege Fiskeri- og kystdepartement.

Personar med uløna omsorgsarbeid kan ikkje nektast opptak i manntalet berre fordi

manntalsførar går ut frå dei er sysselsett på full tid med omsorgsarbeid.

Manntalsførar må likevel forsikre seg om at vedkomande verkeleg driv fiske i det

omfang forskrifta krev, og at ikkje andre leverer fisk i namnet til vedkomande for å

omgå reglane.

Ein lønsmottakar, t.d fiskeindustriarbeidar, som blir permittert frå si faste stilling for

ein lenger periode eller på ubestemt tid, og startar opp i fiske, kan, om vilkåra elles er

oppfylt, takast opp på blad A.

Fiskarar som står i manntalet, blad A eller B, og som avtener militær- eller sivilteneste,

kan framleis stå i manntalet sjølv om dei i denne perioden ikkje oppfyller vilkåra.

Taretråling og/eller hausting av marine ressursar gjev i seg sjølv ikkje rett til opptak.

Full verksemd innan taretråling og/eller hausting av marine ressursar som sanking av

skjel, kråkebollar og andre ville sjødyr, vil, om det vert drive saman med fiske ikkje vere

til hinder for opptak om inntekt frå fiske fyller vilkåra blad A eller B.

Fiskeoppdrett vert rekna som verksemd utanom fiske og gjev ikkje rett til opptak.

Pensjonsinntekt frå offentleg eller privat pensjonsordning (heil eller delvis pensjon) skal

reknast med til inntekt utanom fiske.

§§ 3.6, 4 og 5.7 fastset når det kan gjerast unntak, sjå merknad til desse.

For bønder er det jordbruksinntekt slik det går fram av næringsoppgåva som utgjer netto

næringsinntekt. Driv eit ektepar bruk saman, vert jordbruksinntekta redusert tilsvarande

med det ektefellen er likna for.

For dei fleste andre næringar vil det være netto næringsinntekt (årsoverskot) slik det går

fram av oppgjers- eller rekneskapsskjema som skal leggast til grunn.

Der netto næringsinntekt kjem fram etter at fondsavsetningar er trekt frå, må desse plussast

på igjen.

Kapitalinntekter skal som hovedregel reknast med til inntekt utanom fiske. Der kapitalen

er opparbeidd gjennom fiske skal avkastninga likevel ikkje leggast til, ei heller reknast

som inntekt av fiske. Kapitalinntekt oppnådd gjennom arv eller ved vinst i lotteri, eller

avkastning av slik kapital, gjeld heller ikkje som inntekt utanom fiske.

Personar som mottek gradert alderspensjon, og ikkje går inn under unntaka i § 3 nr.6

eller § 4, kan takast opp på blad A om dei vanlege vilkår er oppfylt.

Uførepensjon etter uføregrad på 100% vert rekna som full verksemd utanom fiske og

hindrar opptak på blad A. § 4 fastset når det kan gjerast unntak, sjå merknad til denne.

Personar som mottek uførepensjon etter uføregrad lavare enn 100%, kan takast opp på

blad A om dei vanlege vilkår er oppfylt.

Ved opptak etter vanlege vilkår skal pensjon i kroner leggast til inntekt utanom fiske og

vurderast mot til inntektsgrensene i § 3 nr.5.

Yrkeskskadepensjon skal vurderast på line med uførepensjon.

Arbeidsavklaringspengar skal sikre inntekt for personar medan dei får aktiv behandling,

deltek på arbeidsretta tiltak eller får anna oppfølging med sikte på å skaffe seg, eller halde fram med arbeid. Ytinga er mellombels og kan tilståast inntil fire år.

Tilleggsstønader vert gjeve til dekning av visse utlegg i samband med gjennomføring av

arbeidsretta tiltak inntil fire år.

Personar som mottek slike ytingar kan bli ståande, eller evt. takast opp, i manntalet om

siktemålet med behandling/tiltak er å kome tilbake til fiskaryrket.

**Til § 3 nr.6:**

Personar som mottek uførepensjon etter uføregrad på 100% kan ikkje takast opp på blad A.

Sjå merknad til § 3.5. Frå fylte 67 år går uførepensjonistar over på alderspensjon og reglane for slik pensjon vil gjelde.

Personar mellom 62 og75 år som mottek alderspensjon, gradert eller ugradert, kan takast

opp på blad A om dei har vore registrert i manntalet i minst eitt av dei siste 10 åra.

Alderspensjon skal ikkje reknast som inntekt utanom fiske for denne gruppa.

Vilkår om minst 12 mnd samanhangande registrering innafor dei 10 siste åra før overgang

til trygd/pensjon.

Rett til gradering og fleksibelt uttak av alderspensjon fell bort ved fylte 75.

Full alderspensjon utgjer då full verksemd utanom fiske og vil hindre opptak på blad A.

Status kan likevel oppretthaldast heile det år ein fyller 75.

Sjå og kommentarbrev av 20. Desember 2010 frå Fiskeri- og kystdepartementet.

**Til § 4:**

Regelen gjeld alders- og uførepensjonistar med særleg tilknytning til fiske. Slik den er forma kan personar som mottek 100% uførepensjon også stå på blad A. Regelen stiller ikkje krav om særskilt inntekt av fiske, men ein viss aktivitet må kunne dokumenterast.

Vedkomande må ikkje ikkje ha inntekter (pensjon frårekna) frå verksemd utanom fiske

som overstig 300 000 kroner (400 000 kroner om vedkomande er busett innafor ”særleg

verkeområde). Fiskarpensjon vert rekna som alderspensjon.

Vedkomande må ha hatt fiske som hovudyrke og vore registrert i manntalet i minst 5 (fem)

av dei siste 20 åra før overgang til trygd/ pensjon.

Regelen er forma slik at den også kan gjerast gjeldande for fiskarar som har blitt uføre i ung alder og difor ikkje har kunna drive fiske over eit så langt tidsrom som det elles krevst. Dei

må likevel ha hatt fiske eller fangst som hovudyrke det vesentlege av sitt yrkesaktive liv.

**Til § 5 nr.2 og 3:**

Merknader til § 3 nr.2 og 3 gjeld tilsvarande.

**Til 5 nr.4:**

Med til inntekt av fiske for registrering på blad B gjeld også garantilott, sjukeløn i fiske

og A-trygd i fiske etter havari og liknande.

**Til § 5 nr.5:**

Merknad til § 3.5 gjeld tilsvarande, bortsett frå dei avsnitt som er klart avgrensa til blad A.

Personar som driv sjølvstendig næring utanom fiske (bortsett frå taretråling og hausting

av marine ressursar), og som har tilsette i verksemda, kan ikkje takast opp på blad B.

**Til § 5 nr.6:**

Inntekt av fiske må vere minst to gonger så høg som inntekt frå anna verksemd for

opptak på blad B.

**Til § 5 nr.7:**

Personar som mottek uføretrygd etter uføregrad høgre enn 60 % kan ikkje registrerast på

blad B. Frå fylte 67 år går uførepensjonistar over på alderspensjon og reglane for slik

pensjon vil gjelde. Sjå merknad til § 3.6

Personar mellom 62 og 75 år som mottek alderspensjon, gradert eller ugradert, kan

takast opp på blad B om dei har vore registrert på blad B samanhengande i minst eitt av

dei 10 siste åra før overgang til trygd/pensjon.

**NB !** Merk særleg at her gjeld minst 12 mnd samanhengande registrering på blad B eitt av

dei siste 10 åra.

Rett til fleksibelt uttak og gradering av alderspensjon fell bort ved fylte 75 år. Etter dette

vil mottak av full alderspensjon hindre opptak på blad B. Status kan oppretthaldast heile

det år ein fyller 75.

**Til § 6:**

Merk at unntak ikkje skal innvilgast automatisk ( Jf. ”Det kan gjerast unntak--------”),

bortsett likevel frå 4 ledd der personar som føder barn har rett å bli ståande på blad B

frå dei går ut i fødselspermisjon og ut kalenderåret etter fødselen.

**Til § 6 andre ledd:**

Som tillitsverv vert rekna verv i fiskerinæringa, administrasjonen og andre offentlege

verv. Godtgjeldsle for slike verv skal ikkje reknast som inntekt utanom fiske.

Registrering etter denne regelen skal godkjennast av Fiskeridirektoratet sentralt for eit

år om gongen.

**Til § 6 tredje ledd:**

Rett til unntak etter denne regelen må ha årsak i nedtrapping grunna alder, slitasje og

liknande for personar som har fylt 60 år. Det at fiskeriaktiviteten vert redusert og anna

verksemd trappa opp gjev ikkje rett til unntak.

Regelen gjev heller ikkje unntak for personar som mottek full alderpensjon (6.3 ledd

har ikkje unntak frå kravet i § 5.nr.7). Sjå likevel § 5.7 og merknad til denne der

personar mellom 62 og 75 år med alderpensjon, gradert eller ugradert, kan stå på

blad B om dei har vore registrert på blad B i minst eitt av dei siste 10 åra.

**Til § 11:**

Personar som ber om det skal strykast frå manntalet med verknad frå den dato dei tek

kontakt med manntalsførar.

Stryking etter eige ynskje kan ikkje tilbakedaterast. Vedkomande skal alltid ha skriftleg melding påført rett dato og blad og med kopi for eige arkiv slik at dokumentasjon

for rett tidspunkt er sikra.

Stryking etter eige ynskje vert ikkje rekna som enkeltvedtak og er ikkje klagerett på.

Det kan gjerast strykingar frå manntalet i løpet av året. Dette er enkeltvedtak og følgjer

vanleg framgangsmåte for sakshandsaming etter forvaltningslova.

Dersom årsaka er at personen ikkje lenger fyller vilkåra i § 3.5 sjette punktum, § 3 nr.6,

§ 5.5 sjette punktum eller § 5 nr.7, kan vedkomande bli ståande i manntalet ut kalenderåret.

Tidlegare vedtak om oppføring i fiskarmanntalet kan omgjerast etter vanlege forvaltnings-rettslege reglar. Etter fvl § 35.1 a) kan eit forvaltningsorgan fritt omgjere eige vedtak så

lenge endringa ikkje er til skade for nokon vedtaket rettar seg mot eller direkte tilgodeser.

Denne regelen kan nyttast om vedkomande dokumenterer å ha vore i anna arbeid frå det tidspunkt han/ho ynskjer utmelding. I denne tida må vedkomande heller ikkje ha motteke ytingar knytt til oppføring i fiskarmanntalet.

Vedtak om omgjering får verknad frå same tidspunkt som det første vedtak.

Eit forvaltningsorgan kan også omgjere eigne vedtak etter fvl. § 35 b) eller c) om vilkåra

er oppfylt.

Omgjering til skade for den vedtaket gjeld skal alltid gjerast av klageinstansen innan

fastsette fristar. Jf. fvl. § 35.3